Държавен вестник, бр. 19, 2011 г., стр. 89

БРОЙ  19	
Д Ъ Р Ж А В Е Н  В Е С Т Н И К 	
СТР.  89  
1. в изпълнение на междуправителстве­
ните спогодби за образователен, културен и 
научен обмен;
2. съгласно актове на Министерския съвет;
3. при условията на чл. 95, ал. 7 от Закона 
за висшето образование.
(2) Кандидатите по ал. 1, т. 1 и 2 се при­
емат при условията и по реда, определени в 
съответната спогодба или в акта на Минис­
терския съвет, съгласувано със съответните 
висши училища или научни организации.
(3) Лицата по ал. 1, т. 3 се приемат при 
условията и по реда, определени в съответ­
ните правилници на висшите училища и на 
научните организации.
(4) Лицата по ал. 1 могат да кандидатстват 
за докторанти и при условията и по реда за 
приемане на българските граждани, ако:
1. имат статут на постоянно пребиваващи 
на територията на Република България;
2. имат статут на бежанци;
3. са от българска народност.“
§ 8. Създават се чл. 13а – 13в:
„Чл. 13а. (1) Кандидатите за докторанти 
по чл. 13, ал. 1 подават следните документи:
1. формуляр или молба, съдържаща кратки 
биографични данни, степента на владеене на 
чужди езици, както и висшето училище или 
научната организация, в която желаят да се 
обучават;
2. копие от документа за висше образование, 
от който да е видно, че кандидатът притежава 
магистърска степен;
3. медицинско свидетелство, издадено в срок 
един месец преди датата на кандидатстването 
и заверено от съответните органи в страната, 
от която лицето кандидатства;
4. списък на публикациите, ако има такива;
5. копие от документите за гражданство;
6. удостоверение за признато висше обра­
зование, ако дипломата е издадена от чуж­
дестранно висше училище;
7. две снимки.
(2) Документите по ал. 1, т. 2 и 3 трябва 
да бъдат легализирани, преведени и заверени 
в съответствие с разпоредбите на междуна­
родните договори на Република България с 
държавата, в която са издадени, а при липса 
на такива – по общия ред за легализациите, 
преводите и заверките на документи и други 
книжа.
(3) Кандидатите по чл. 13, ал. 1, т. 1 и 2 
подават документите по ал. 1 в Министер­
ството на образованието, младежта и науката.
(4) Кандидатите по чл. 13, ал. 1, т. 3 подават 
документите по ал. 1 в избрано от тях висше 
училище или научна организация.
Чл. 13б. (1) Висшите училища и научните 
организации изпращат в Министерството на 
образованието, младежта и науката докумен­
тите на одобрените от тях кандидати по чл. 13, 
ал. 1, т. 3 – граждани на държави, за които 
се изисква издаване на виза за дългосрочно 
пребиваване в Република България, както и 
информация относно:
1. лични данни на кандидата – имената по 
паспорт на латиница, дата на раждане, място 
на раждане, гражданство;
2. наименование на научната специалност, 
образователна и научна степен, форма и срок 
на обучение;
3. информация за езиковата и специали­
зираната подготовка – степен на владеене на 
български език, наименование на основното 
звено, в което ще се проведе подготовката, 
продължителност на обучението;
4. годишна такса за обучение и за езиковата 
и специализираната подготовка;
5. номер на банковата сметка на висшето 
училище или научната организация, по която 
следва да бъде преведена таксата за обуче­
ние или за езиковата и специализираната 
подготовка.
(2) Министерството на образованието, 
младежта и науката издава Удостоверение 
за приемане на кандидатите за обучение в 
Република България и писмено уведомява 
за това Министерството на външните работи 
и дирекция „Миграция“ на Министерството 
на вътрешните работи. Удостоверението е 
валидно само за учебната година, за която 
е издадено.
(3) Лицата, кандидатстващи при условията 
на чл. 95, ал. 7 от Закона за висшето образова­
ние, заплащат таксите за обучение, след като 
са получили виза вид „D“ и са пристигнали 
в Република България.
Чл. 13в. (1) Ректорът на висшето училище 
или ръководителят на научната организация 
издава заповед за зачисляване на одобрените 
кандидати за докторанти по чл. 13, ал. 1.
(2) Висшето училище или научната орга­
низация писмено уведомява Министерството 
на образованието, младежта и науката за 
записаните докторанти по ал. 1.“
§ 9. В глава втора наименованието на 
раздел ІІ се изменя така:
„Условия и ред за придобиване на образо­
вателна и научна степен „доктор“.
§ 10. В чл. 24 думата „Научната“ се заменя 
с „Образователната и научна“.
§ 11. В чл. 25 думите „научна степен“ се 
заменят с „образователна и научна степен“.
§ 12. В чл. 27 се правят следните изменения 
и допълнения:
1. Създава се ал. 1:
„(1) Дисертационният труд трябва да съ­
държа научни или научноприложни резулта­
ти, които представляват оригинален принос 
в науката. Дисертационният труд трябва да 
показва, че кандидатът притежава задълбочени 
теоретични знания по съответната специал­
ност и способности за самостоятелни научни 
изследвания.“